Public procurement notice: Contract Notice
Published: 2021-06-11
Buyer: Ringsted Kommune
Country: DK
Contract type: Services
Procedure: Restricted procedure
CPV classification: 71311000: Civil engineering consultancy services
Submission deadline: 2021-07-05
Award criteria: The most economic tender

Technical requirements: Opgaven omfatter totalrådgivning i forbindelse med opførelse af ny dagsinstitution benævnt Kastaniehaven. Rådgiverens ydelser består primært i ingeniør- og arkitektrådgivning. Ydelserne omfatter blandt andet udarbejdelse af dispositionsforslag og projektforslag med udgangspunkt i det af rådgiveren tilbudte skitseprojekt. Rådgiveren skal endvidere forestå udarbejdelse af myndighedsprojekt og udbudsprojekt, herunder gennemføre entrepriseudbud og koordinering. Rådgiveren skal endvidere forestå udførelsesprojektering, projekteringsledelse, byggeledelse, fagtilsyn, IKT-ledelse og IKT i byggeri. Endeligt vil rådgiveren skulle bistå med ydelser i forbindelse med brugsfasen, herunder kvalitetssikring af dokumentation, afleveringsforretning samt 1-års gennemgang.
Det er et mindstekrav, at tilbudsgiver har udført mindst 3 tilsvarende opgaver inden for de seneste 5 år. Som dokumentation for overholdelse af mindstekravet, skal tilbudsgiver vedlægge en liste med de 5 mest sammenlignelige opgaver, udført inden for de seneste 5 år. Hver reference skal indeholde en kort beskrivelse af opgaven med angivelse af anlægskontraktsum, tidspunkt for udførelse, kundenavn med angivelse af kontaktoplysninger til kontaktperson, samt tilbudsgivers rolle i forbindelse med opgaven.
For at være sammenlignelig skal en reference afspejle, at tilbudsgiver har erfaring med rådgivning inden for institutionsbyggeri med tilhørende udearealer. Tilbudsgiver kan max. angive 5 referencer, og referencer herudover vil ikke blive taget i betragtning. Det maksimale antal referencer er også gældende for tilbudsgivere, som består af et konsortium. Beskrivelsesteksten for hver enkelt reference bør maksimalt fylde én A4 side.
Såfremt en ansøgning indeholder flere end 5 referencer, lægges der vægt på de første 5 angivne referencer.
Det bemærkes, at fristen for ansøgning om prækvalifikation er reduceret fra 30 dage til 27 dage. Begrundelsen herfor er, at Ringsted Kommune ønsker at give meddelelse om prækvalifikation med udgangen af uge 27, således at de bydende inden industriferiens påbegyndelse kan forberede tilbudsafgivelsen.
Klage over ikke at være blevet udvalgt, skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2.
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4.
4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.